《七月一日复大雨用前韵》
宋代·曾几

山头一寸云，山下一尺雨。
青天在层阴，未用遽披睹。
悬知垅亩在，不著蓑笠御。
呼儿趣秧稻，唤妇催酿黍。
使君同戚休，有味胜鼎俎。
似闻小人言，无复怨詈汝。
行看黄云翻，不独翠浪舞。
饬廚办千觞，饮客醉一举。
不知城东湖，今复深几许。
鸥鹭莫相疑，龟鱼且为主。

作者简介：曾几（1085--1166）中国南宋诗人。字吉甫，自号茶山居士。其先赣州（今江西赣县）人，徙居河南府（今河南洛阳）。历任江西、浙西提刑、秘书少监、礼部侍郎。曾几学识渊博，勤于政事。他的学生陆游替他作《墓志铭》，称他“治经学道之余，发于文章，雅正纯粹，而诗尤工。”后人将其列入江西诗派。其诗多属抒情遣兴、唱酬题赠之作，闲雅清淡。五、七言律诗讲究对仗自然，气韵疏畅。古体如《赠空上人》，近体诗如《南山除夜》等，均见功力。所著《易释象》及文集已佚。《四库全书》有《茶山集》8卷，辑自《永乐大典》。